Evita en Pik het glo gefaks | Netwerk24
Evita en Pik het glo gefaks
Deur Francois Bekker, Pretoria 08 September 2017 00:00
Waar daar 'n rokie is, is daar 'n vuurtjie.
Me. Evita Bezuidenhout het in die 1980's by die KGB (Koeksister Gilde van Bloemfontein) ook bontgestaan oor bewerings rondom haar en die destydse minister van buitelandse sake, Pik Botha. Dit was die dae voor e-posse en die twee het mekaar blykbaar net gefaks! Ek weet darem nie. En nou is daar weer gerugte rondom haar en Cyril wat maar net nie wil gaan lê nie. Iewers is daar 'n vuurtjie!
Maar is kat knyp in die donker die einde van die wêreld? Ek glo nie. Dit was juis onder me. Bezuidenhout se visioenêre leiding dat die KGB die amptelike besluit geneem het dat 'n koeksister drie draaie moet hê. Dit ten spyte van die feit dat me. Elize Botha, eerste vrou van PW Botha, 11 draaie in haar koeksister wou hê!